Iminet Blog » Bejegyzések » 2008. év » november hónap
Jó volt a Maldív-szigeteken...
2008.11.23. 13:332008.11.23. 13:33, Vasárnap
Hát biza ahogy az alábbi fotó is igazolja, remek volt a Maldív-szigeteken nyaralni. Még ez a francia topmodell, bizonyos Marie is addig hisztizett, hogy pózolhasson velem, míg csak megengedtem neki. Most az egyszer!
Na persze mielőtt bárki komolyan venné, azért vessünk egy pillantást rendesen arra a képre. Hát persze, hogy Photoshop! Na de akkor is... Ha 15 perc alatt ilyen képek készíthetők, akkor profik hosszabb idő alatt mire képesek? Néha csak egy jó kis alapkép kell, meg egy épp többé-kevésbé illeszkedő arckép magunkról (a többit kis formázással elérhetjük). Némi türelem, no és nem árt ismerni valamelyest a Photoshopot se.
2008.11.07. 23:302008.11.07. 23:30, Péntek
Hát igen, idáig is eljutottam. A héten ugyanis végignyomtam a Call of Duty 2 nevű II. világháborús játékot.
Aki nem ismeri, a képek láttán lehet szörnyethal. De nem kell, mérföldekre van az "öljünk meg mindent és mindenkit"-szerű játékoktól, inkább a csapatmunkára, a stratégiára épít, és igazi történelem van mögötte. Nyilván világháborús játék semmit nem ér lövöldözés nélkül, de az másodlagos.
Aki esetleg kedvet kapna hozzá, kis ismertető itt: Totalcod.hu
Nem mai darab, de sajna idő híján csak mostanra sikerült érdemben foglalkozni a játékkal, és nem is ez volt az első. A Call of Duty legelső részét még idejében "kicsináltam", hát a 2 sajna ennyire elmaradt.
Álljon itt két kép szemléltetésül a játékból, a teljesség igénye nélkül:
Képgaléria a Spaces.com-on
2008.11.02. 00:502008.11.02. 00:50, Vasárnap
Ma megtanultam, hogy hogyan lehet egyszerűen és gyorsan képeket feltölteni a spaces-re (Windows Fotótár/Photo Gallery a kulcsszó , szóval kísérleti jelleggel új képek várhatók.
Tehát a programocskát ajánlom minden Spaces-blogger figyelmébe, XP Vista alá telepíthető, és akár 500 kép is feltölthető (azért 500, mert a Spaces limitje ennyi 30 napos ciklusonként). Kijelölöd, "Közzététel", és már mehet is a tárhelyedre. Ennyi.
Pl. egy kép a fonyódi nyaralásról: